**Dagsorden iht. Vedtægterne  
1. Valg af dirigent og referent**

**2. Valg stemmetællere  
3. Bestyrelsens beretning  
4. Aflæggelse af regnskab og fremlæggelse af budget**

**5. Fremlæggelse af arbejdsgruppernes arbejde**

**6. Fastsættelse af medlemsbidrag  
7. Behandling af indkomne forslag  
8. Valg af formand**

**9. Valg af øvrige bestyrelsesmedlemmer og suppleanter**

**10. Valg af ekstern registreret revisor eller statsautoriseret revisor**

**11. Evt.**

Antal stemmeberettigede: 63

1. **Valg af dirigent og referent**  
   Bestyrelsen indstiller Hans Stavnsager til dirigent og Sofie Bay-Petersen som referent. De vælges.   
   Dirigenten erklærende generalforsamlingen for rettidig indkaldt og dermed lovlig.
2. **Valg af stemmetællere**   
   Bestyrelsen indstiller følgende uden stemmeret: René, June og Nancy. De vælges.
3. **Bestyrelsens beretning ved formand Steen Rosenquist**

**(Se bestyrelsens beretning i særskilt dokument).**   
Steen startede med at henstille til at vi holdt et minuts stilhed for dem, der er gået bort i årets løb. **Kommentar**: Tak for årsberetningen til Steen og bestyrelsen. Jeg mangler dog lidt fokus på unge og gadesovere. Der er også det med politikerne. Det bliver aldrig rigtig godt så længe vi ikke får lavet om på lovgivningen. Det er ikke private, der skal hjælpe mennesker i dette land. Det er lovgivningen.   
Jeg har lige en ting mere - jeg har allerede ringet rundt til formændene i udvalgene: Jeg vil gerne se om jeg kan foranstalte en kæmpe demonstration i Odense mod banderne, der afpresser hjemløse. Det skal ikke bare være hjemløse - det skal være den danske befolkning. Vi skal fortælle bander og politikere at når man laver sådan noget over for os så skal de vide at vi støtter op om hinanden.   
**Kommentar**: God beretning. Fremlagde det vigtige. SAND har opnået mere i år end tidligere år. Kommentarerne omkring integrationsydelse har betydet meget for mig. Jeg er blevet flyttet fra integrationsydelse til kontanthjælp.   
SAND laver et stort arbejde omkring hjemløse, men det er symptombehandling. SAND afskaffer jo ikke hjemløshed. SAND skal ikke hjælpe hjemløse, men afskaffe hjemløshed.   
Jeg vil foreslå, at SAND ansætter en lobbyist. En erfaren politiker der kun arbejder på at skaffe lejligheder. 1 værelses lejligheder.   
**Formanden**: Jeg ser jo alle udvalgene som små lobbyister. Det er jo os der går op og tager de snakke kommunalt og på landsplan. SAND er apolitiske - hvordan kan vi så ansætte en politiker?   
**Kommentar:** Jeg kender ikke formanden, men det her er nøglen til min pind på Kollegiet. Jeg kan konstatere at der er tomme lejligheder overalt. Jeg forstår ikke, at man ikke insisterer mere på at man får en bolig i stedet for at hjælpe når vi går på gaden.   
**Kommentar:** Formanden har ret, han har gjort det godt. Men at være formand er et stort arbejde, han skal uddelegere og få hjælp.   
**Kommentar:** I mit boligselskab skal lejlighederne sættes i stand så de bliver 3 gange så dyre - og meget større. Det har jeg slet ikke brug for. **Kommentar:** Jeg håber at alle tillidsrepræsentanterne i SAND trækker i arbejdstøjet  
**Kommentar:** Iflg. seneste tælling var vi 6.138 hjemløse officielt. Dem skal vi hjælpe. Så er der den anden side af sagen, hvor vi skal påvirke politikerne. Der bliver færre og færre billige boliger - og der indføres reformer uden forståelse for, at der er noget der hedder leveomkostninger, og folk bliver fattigere og fattigere.   
**Kommentar:** For mig handler det ikke om at have en lobbyist. For mig handler det om at uddanne politikerne, så de åbner øjnene og ser hvad der foregår. For mig handler det om at vores udvalg er de bedste lobbyister - vi starter med byrådet fx   
  
Beretningen godkendes.

1. **Aflæggelse af regnskab og fremlæggelse af budget  
   (Se regnskab i særskilt dokument)**Leif gennemgår regnskabet. Der er ikke store udsving. Personaleudgifterne er steget, fordi der er ansat yderligere to personer  
   Administrationsudgifterne er dog faldet.   
     
   **Kommentarer:** Hvad gør man med det underskud der er?   
   Svar: Underskuddet er mindre en forventet, da Nancy blev ansat senere end planlagt.   
     
   **Kommentarer:** Hvor er campingvognen henne i regnskabet? Afskriver man ikke?   
   **Svar:** Som frivillig organisation skal man ikke afskrive - man er ikke underlagt skattelovgivningen på samme måde som virksomheder.  
     
   **Kommentar:** I protokollatet står der, at man ikke er så gode til at aflevere enkelte projektregnskaber til tiden - hvad vil man gøre ved det?  
   **Svar:** Det har ikke været et problem det seneste år, så det problem er der gjort noget konkret ved.   
     
   **Fremlæggelse af budget ved sekretariatsleder Ask Svejstrup**(Se budget i særskilt dokument)  
     
   Asks kommentarer;   
   To nyansættelser bon’er lidt ud på lønsiden  
   Vi har budgetteret med ekstra penge til møder og rejser - folk skal kunne mødes også på tværs af landet.   
   Der er også sat af til udenlandsrejser - der har vi overskredet i 2016.   
   Vi får penge fra finansloven og dernæst midler til Ungeprojekt og fra Tips- og Lotto. Der er også nogle andre projektmidler - Fx Hjemløse bag roret - det er til lokale aktiviteter.   
     
   Bestyrelsen har budgetansvaret og derfor vil enhver afstemning vedr. økonomi være vejledende da det er bestyrelsen der har sidste ord.   
     
   **Kommentar**: Hvor længe er der mulighed for at have socialrådgiver i det jyske? Kunne man forestille sig at bevillingen blev øget, så vi kan beholde socialrådgiveren?   
     
   **Kommentar:** Hvorfor har vi ikke fået budgettet delt ud på bordene?   
   Hvad når kvindenetværket løber ud - hvad så?  
   **Svar:** Kvindenetværket er løbet ud - June finansieres af aktivitetsmidler  
   og budgettet er ikke delt ud, da det blev færdigt i sidste øjeblik. Det skulle justeres.  
     
   **Kommentar:** Vi har 2,9 millioner og dem, skal vi se at få brugt! VI skal ansætte en politiker til lobby-arbejde, og så skal der gå penge til hovedbestyrelsen og lokaludvalgene  
     
   **Svar/Ask:** jeg vil altså godt lige slå en pæl igennem det med 2,9 mill. Vi har ca. 400.000…  
     
   **Kommentarer:** Jeg synes vi skal bruge nogle penge på at hjælpe folk med at blive skrevet op til boligselskaber.   
     
   **Dirigenten:** Det er bestyrelsen, der er økonomiske ansvarlige og dem der ultimativt bestemmer hvordan man lever op til organisationens formål.   
     
   **Kommentar:** Det er jo kommunalvalg i år - kunne man bruge nogle penge på det?  
     
   **Kommentar:** Vi skal lige holde fast i, hvad vi er for en organisation - vi har nogle erfaringer og det er dem, vi skal bruge. Vi skal ikke støtte politikere. Umiddelbart kan jeg ikke stemme for alt det, der er sagt.   
     
   **Afstemning:** Skal vi bruge 400.000 af SANDs midler på en eller anden af bestyrelsen defineret lobbyvirksomhed?  
   Forslaget vedtages ikke   
     
   Budget og regnskab er fremlagt og godkendt iht. vedtægterne.
2. **Fremlæggelse af arbejdsgruppernes arbejde   
   International gruppe v. Leif Jensen og Ole Svendsen**Leif: Vi har været i Bruxelles - bl.a. med de unge. Endvidere en studietur i Glasgow: Her havde man ikke engang forsorgshjem, der var åbne året rundt, men en masse kirkelige organisationer, der hjælper på gaden.   
     
   Ole: SAND er med i FEANTSA - en paraplyorganisation for EU-organisationer der arbejder med hjemløshed. SAND er pt eneste danske fuldgyldige medlem og derfor har vi bestyrelsesposten. Ole sidder i bestyrelsen - her sidder der 28 medlemmer fra hele EU. Der er dels bundne opgaver fra EU og dels det bestyrelsen selv finder på. Der er en række arbejdsgrupper, og hver gruppe aflægger rapport for deres arbejde.   
   SAND vil gerne have en arbejdsgruppe om kvinder og kvinders forhold - og det har vist sig svært at få gennemført.   
   V har også forhørt os om en arbejdsgruppe om LGBT - og det reagerede de på som Ole var faldet ned fra månen. Men forslaget vil blive gentaget.   
   FEANTSAs bestyrelse mødes 3 gange om året - og forretningsudvalget 6 gange årligt.   
     
   **Kommentar:** Harald er her ikke, men vi var i Freistadt - en hel landsby lavet af tidligere hjemløse, vagabonder og skæve eksistenser. Det var et fint sted. De inviterede seks SAND og Hus Forbi folk med på deres sommerlejr.   
   Jeg ved også fra Harald, at HOPE arbejder på ’punktorganisationer’ a la SAND i de involverede lande.   
     
   Jonas: Vi har også været på PEP som er en brugerkonference (People Experiencing Poverty) et af temaerne i år var bl.a. valgdeltagelse blandt fattige befolkningsgrupper. Der er en god erfaringsudveksling og rigtig meget man kan bruge fra de andre lande.   
     
   **Mediegruppen v. Sofie**: Jeg ville elske at sige at vi har været virkelig aktive, det er desværre ikke tilfældet, men når det er sagt, er det jo ikke fordi vi ikke har været i medierne. Tværtimod har vi haft rig mulighed for at komme til orde - det er dejligt. Men det viser jo også bare, at der er al mulig grund til at få mediegruppen ud over rampen fremadrettet.

SAND har dog - bl.a. affødt af mediegruppens arbejde - afhold to omgange skrivekursus, hvor man fik en række værktøjer til at skrive sin egen (hjemløse-)historie fx til brug, når man skal ud og holde oplæg mm.   
Ask: Vi mangler cases - kontakt Sofie i SANDs sekretariat hvis I vil bruges som eksempel. Hvis I vil i pressen… vi vil gerne samle en hel bank af cases og erfaringskilder   
  
**Kommentar:** Jeg kunne godt tænke mig at den gruppe tager over på de overgreb, der pt. foregår i Odense. Vi har deres bevågenhed nu, mediernes og Odense Kommunes. Vi vil gerne have et samarbejde med den gruppe…   
  
**Kommentar/Steen:** Det er dobbelt det her - for vi skal passe på, at vi ikke gør os selv meget sårbare. Jeg ved godt, at der er hjemløse der bliver presset - men er det det generelle billede? Nej, det tror jeg ikke… Vi skal støtte hinanden, men vi skal holde fast i at det er en politimæssig opgave eller en kommunal opgave.   
  
**Kommentar:** Det er et stort problem på Fyn, og jeg tror ikke vi er alene om det…   
  
**Ungegruppen:   
René:** Det bliver et vildt år, jeg er blevet suppleret af Nancy, der tager sig af det jyske.   
Der er møde d. 25/4 hvor vi skal lave årshjul.  
Der skal en del unge med til Bornholm - ikke så mange som vanligt men stadig en del.   
  
Steffen: Vi er begyndt at støtte hinanden i alle udvalg. VI har fået et godt socialt netværk alle unge.   
  
**Fra Bænk til Bolig/Boliggruppen**Rani: Vi har været lidt ramt af sygdom og har været på udkig efter nye medlemmer. Så det kører lidt på rutinen. Vi har ikke haft møder, men jeg har været sendt i byen til dialogmøder, følgegruppemøder, rapportmøder - bl.a. hos Rådet.  
Tidligere har vi været på ekskursion - bl.a. til øko-landsbyen, hvor vi fokuserede på hvad man egentlig gør hvis man vil bygge en bolig?  
Vi er også blevet kontaktet af en bygningsingeniør der gerne vil bygge til hjemløse, men han vidste intet om målgruppen.   
Rani synes, man skal arbejde på at få ændret planloven så kommunerne kan komme til at bygge på den anden side af kommunegrænserne. Kommunerne er generelt fuldstændig ligeglade med andre borgere end deres egne - og det gør det svært at være hjemløs, man lander ofte mellem to stole.   
  
Kommentar: En opfordring til at besøge Vibohøj og se de nye værelser deroppe.   
  
**Grønlændergruppen:**   
Startet op i slutningen af 2016. De er 6 - 8 medlemmer. Deres opgaver er bl.a. at skaffe viden om udsatte grønlændere, udsatte i Grønland - fx starte et SAND udvalg i Nuuk, samt få flere grønlændere i SAND udvalgene   
  
Der planlægges et Fælles SAND møde for grønlændere. Det bliver midt i maj i Århus og det bliver på grønlandsk. Formålet er at gøre flere udsatte grønlændere interesserede i SAND.   
  
**Kommentar/Gerth:** Jeg har nogle pjecer med om grønlandske huse - jeg lægger dem frem her.

**Kvindenetværket:**June: SANDs kvindenetværk er en del af en tidligere arbejdsgruppe om hjemløse kvinder. Det blev til et socialt nedværk - der er en gruppe på Fyn/Sjælland og en Kbh/Sjælland. Kvinderne er gode til at hjælpe og støtte hinanden.   
  
Helle: Jeg oplever at vi kan få folk fra gaden med - at det bliver en indgangsvinkel til SAND udvalget.   
  
Christina: Altså ud over hyggeting og det sociale, bliver vi også spurgt hyppigere og hyppigere, om vi vil komme ind til fx politikere og fortælle om at være kvinde og hjemløs.  
  
Ask kommer med en generel opfordring til at kontakte ham hvis man er interesseret i at være med i en arbejdsgruppe.

1. **Fastsættelse af medlemsbidrag.**  
   Bestyrelsen indstiller at SAND udvalgene ikke betaler kontingent. Det vedtages.
2. **Indkomne forslag:** Der er 63 fremmødte stemmeberettigede. Iht. vedtægterne skal 2/3 stemme for et forslag for at det kan vedtages. Dvs. 42 skal stemme for.   
   Procedure: VI starter med at diskutere forslag 1 og 3 samlet.   
     
   Forslagsstillere inviteres til at motivere deres forslag:

**SAND Hovedstaden, forslag 3** v. Ole Svendsen: Det handler om at vi synes, at gadehjemløse og skal kunne vælges ind i bestyrelsen. Dette som en konsekvens af, at gadehjemløse også har fået stemmeret.   
Så ud fra et princip om at give stemme til dem man ikke hører så tit, synes vi også de skal have en plads.   
  
**Bestyrelsen, forslag 1** v. Ask Svejstrup: I vedtægterne står der at man skal have bolig… det synes vi ikke giver mening som hjemløseorganisation, så vi foreslår at man tilføjer ’eller har ophold’.   
  
Ask: Bestyrelsen har diskuteret SAND Hovedstadens forslag. De finder det sympatisk. Dog synes bestyrelsen, at det med at rekruttere gadehjemløse skal foregå lokalt ude i SAND udvalgene. Det mener bestyrelsen er SAND udvalgenes pligt.   
  
Steen: Min bekymring om det er, at det er at lave regler på regler på regler… Jeg synes vi skal holde fast i, at det er de lokale udvalg, der står for at rekruttere deres lokale gadehjemløse.   
Da jeg var gadehjemløs ville jeg ikke have kunnet rummet det dér med, hvem der kan stemme og stille op… Som det er nu, er det til at forstå: Vil man være med i SAND så møder man op lokalt.   
  
Kommentar: Vi havde diskussionen med ungegruppen - og der blev vi enige om at de unge skal samme vej som alle der sidder i bestyrelsen - nemlig via udvalgene.   
  
Kommentar: Jeg er meget enig, det kan sagtens lade sig gøre at rumme dem i udvalgene.   
  
SAND Hovedstaden: jeg vil gerne understrege at det er motiveret af, at der jo ikke er nogle gadehjemløse med, så det er også tænkt som en gulerod at de kan få en bestyrelsespost.   
  
Kommentar: Jeg er ikke enig. Vi har gadehjemløse med i vores udvalg og de er nogle af de mest aktive. Det er slet ikke noget problem.   
  
**Afstemning om forslag 3, SAND Hovedstadens forslag:**   
Forslaget er ikke vedtaget   
  
**Vi stemmer nu om forslag 1, bestyrelsens forslag** - tilføjelse af ’eller ophold’  
Forslaget opnår 57 stemmer og er vedtaget

**Forslag 2:** **Henrik Kromann motiverer SAND Nordjyllands forslag:** Vi skal stramme op på sanktionerne når, folk løber med kassen. Vi har diskuteret det og er med på at det ikke fremmer en hjemløs’ situation, hvis man får endnu en plet.   
Vi ved dog alle at man kan komme i en nødsituation hvor man gør noget man ikke skulle have gjort, hvis man har adgang til betroede midler.   
  
Ask: Bestyrelsen har diskuteret forslaget. De er enige om at det utilgiveligt at tage af kassen, og de er trætte af de sager, der har været. MEN de mener det er en dårlig idé, hvis man pålægger en formand eller en næstformand i udvalgene en opgave de måske ikke har lyst til - nemlig at politianmelde - og det kan afholde nogen fra at stille op til disse poster.   
Det vi har gjort hidtil er dialog med tilskudsgiver - kommunerne - og de har i stort set alle tilfælde sagt, at politiet helst ikke skal blandes ind i det.   
  
Steen: Nu er jeg jo formand og jeg ville have svært ved det... Men værre er, at man fratager noget selvbestemmelse fra udvalgene ved at diktere, at der altid skal politianmeldes. Jeg vil gerne have, at udvalgene selv tager stilling til, om en given sag skal politianmeldes. Der er forskel på, om det drejer sig om 20 kr. eller 2000 kr.  
  
Kommentar: Jeg har hørt om en sag i SAND, hvor vedkommende selv ønskede at det blev politianmeldt og ikke blev det… Hvorfor ikke?   
  
Svar: Det er jo op til udvalgene…  
  
Dirigenten understreger, at vi ikke kan gå ind i konkrete sager på en generalforsamling.   
  
Kommentar: Hvis man tager af kassen når man sidder på en tillidspost, skal der være en konsekvens. Jeg synes at en politianmeldelse kan være god for begge parter, for hvis der ikke er noget i en sag viser det sig jo så.   
  
**Afstemning om forslag 2, SAND Nordjyllands forslag:**   
Forslaget er ikke vedtaget.

1. **Valg af formand**Der er to kandidater - Maria Nagel, SAND Sydfyn og Christina Strauss, SAND Østjylland  
     
   Kandidaterne får 1 minut til at præsentere sig:  
     
   **Maria:**

Jeg hedder Maria og har været med i SAND siden 2011. Det er svært at fremhæve mig selv ift. Christina som jeg elsker meget højt. Jeg har ikke været så aktiv i SAND, men har stadig været ude og fortælle om hvordan det er at være hjemløs - der er ikke nogle der kender virkeligheden bedre end os der har været hjemløse.   
Jeg mener det er vigtigt at vi får styrket SAND og forholder os til vores formålsparagraffer. Vi skal påvirke politikerne og forholde os til det de finder på.   
  
**Christina:**   
Fokus er et mere samlet SAND. Vi har så meget vi kan lære hinanden.   
Hjemløse skal have bedre forhold - vi er alle eksperter i eget liv. Der skal bygges flere boliger, billige boliger, plads til hunde, brugerinddragelse på alle boformer. Jeg er kun ekspert i mit liv, så jeg vil stadig lytte til jer.   
Jeg brænder for det her, jeg ved hvordan det er at bo på boform, på gaden at fryse helt ind til knoglerne at føle sig uønsket og stigmatiseret, jeg vil kæmpe med og mod systemet, jeg vil gøre Danmark til Danmarks lykkeligste land - også for hjemløse.   
  
Spørgsmål til Maria: Hvor meget arbejder (lønarbejde) du?  
Svar: 20 timer om ugen. Det samme har jeg til SAND, og så har jeg jo også en bestyrelse og en næstformand  
  
Kommentar: Mere centralt eller decentralt - og hvor vil I have SAND hen?   
Maria: Det er en kombination - men ude lokalt er det jo udvalgene, der sidder med fingrene i dejen - hovedbestyrelsen består af repræsentanter fra de forskellige udvalg.   
Christina: Jeg er meget enig - udvalgene er selvstændige   
  
Kommentar: hvor meget vil I besøge de 12 udvalg?  
Christina: Jeg vil gerne ud i udvalgene - Steen gjorde det meget i starten, og det vil jeg egentlig også gerne. Jeg vil gerne inviteres.   
  
Maria: Det er de lokale udvalg, der repræsenterer det lokale. Har I brug for at jeg kommer ud - så kommer jeg. Men jeg vil ikke påtvinge min eksistens i udvalg, der arbejder og har det fint. For det er derfor vi har lokale repræsentanter i bestyrelsen.   
  
Skriftlig afstemning.   
**Christina Strauss vælges til formand - tillykke og tak til begge for deres kandidatur.**

1. **Valg af bestyrelsesmedlemmer**Kommentarer til opstillingslisten:   
   Christina er ikke længere valgbar til bestyrelsen da hun er formand. Hun streges fra listen.   
   Bettina Sørensen er ikke tilstede og kan derfor heller ikke vælges. Det betyder at der kun bliver 11 + en formand i bestyrelsen det kommende år.  
     
   De opstillede præsenterer sig selv.   
   Der kan kun vælges én fra hvert udvalg.  
   **Ikke på valg i år:** Sara, Steffen, Martin, Ole B

**Resultat af afstemning:**   
  
De seks valgt for 2 år:  
Leif Jensen  
Jonas Laursen  
Henrik Kromann  
Sanne Moos  
Anders Mathiassen  
Helle Sibbersen   
  
Valgt for 1 år:   
Rani Henriksen

1. **Valg af ekstern registreret revisor**Bestyrelsen indstiller Arne Sørensen fra Buus Jensen, dog med det forbehold at forhandlinger om ny pris og nye vilkår pågår og falder tilfredsstillende ud. Hvis ikke vi kan blive enige med ham om en fornuftig pris, har Ask mandat til at skifte til en anden.   
   Det vedtages.
2. **Evt.**

**Per Ernstsen:** Jeg røg lidt i flint over grupperinger der afpresser vores hjemløse-kollegaer rundt omkring i DK. Derfor vil jeg gerne stable en stor demonstration sammen i Odense. For at sende et signal til den danske befolkning og politikerne om, at det her vil vi ikke finde os i.   
Jeg lægger en seddel, hvor man kan vise til interesse.   
  
Rani: Kan vi få en status på navnesagen?  
Ask: Vi har fået en henvendelse fra tøjfirmaet SAND, der gerne vil i dialog med os om at skifte navn. Pt. ligger vi i forhandlinger om omkostninger forbundet med et navneskifte.   
  
Kommentar: Det er vel en ekstraordinær generalforsamling der skal til, hvis man vil skifte navn?   
  
Ask: Ja - vi har meddelt tøjfirmaet, at selvom bestyrelsen nikker til at skifte navn, er det i sidste ende op til generalforsamlingen.   
  
Christina takker for valget og for en fantastisk valgkamp. Tak til Steen - den afgående formand - jeg glæder mig til at arbejde endnu mere sammen med dig.   
  
Kommentar: Hvordan står den juridisk mht navneskifte?

Ask: hvis de lægger sag an, vil det handle om hvorvidt vi kan bære navnet på vores tøj. Ikke om hvorvidt vi kan hedde SAND - De hjemløses landsorganisation. Men i bestyrelsen har vi diskuteret, at det er dumt at hedde noget man ikke må reklamere for.   
  
Kommentar: Jeg hedder Jensine og har været med i SAND siden 2008. I starten hed vi S.A.N.D. Kunne det være en løsning med punktummerne?   
  
Svar: Det var en forkortelse for Sammenslutningen Af Nærudvalg i Danmark…. Vi ændrede navn til SAND i 2008, da nærudvalgene ikke længere eksisterer.

Kommentar: Jeg er Lasse for Fred. Der er nogle der er slagkraftige og nogle der er skrøbelige. Jeg efterlyser nogle enkeltboliger, for jeg har meget svært ved at have naboer - og det er jeg nok ikke den eneste der har…

Ingen yderligere kommentarer

Dirigenten takkede for god ro og orden.  
  
  
Odense d. 28/3 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Hans Stavnsager, dirigent

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Sofie Bay-Petersen, referent